29 यीशु आ हुनकर शिष्य सभ जखन यरीहो नगर सँ बहरयलाह तँ लोकक बड़का भीड़ हुनका पाछाँ आबि रहल छलनि। 30 रस्ताक कात मे बैसल दू आन्हर व्यक्ति जखन सुनलक जे एहि बाटे यीशु जा रहल छथि, तँ ओ सभ सोर पारि कऽ कहऽ लागल जे, "हे प्रभु, दाऊदक पुत्र* 20:30 "दाऊदक पुत्र"क सम्बन्ध मे आरो जनबाक लेल शब्द परिचय वला भाग मे "दाऊद" शब्द केँ देखू। , हमरा सभ पर दया करू!" 31 भीड़क लोक सभ ओकरा दूनू केँ डाँटि देलकैक जे, "चुप होइ जाइ जो," मुदा ओ सभ आओर जोर सँ हल्ला कऽ कऽ कहऽ लागल, "यौ प्रभु, दाऊदक पुत्र, हमरा सभ पर दया करू!" 32 यीशु ठाढ़ भऽ गेलाह आ ओकरा सभ केँ बजा कऽ पुछलथिन, "तोँ सभ की चाहैत छह, हम तोरा सभक लेल की करिअह?" 33 ओ सभ बाजल, "हे प्रभु, हम सभ देखऽ चाहैत छी।" 34 यीशु केँ ओकरा सभ पर दया आबि गेलनि, आ ओकरा सभक आँखि केँ छुबि देलथिन। तखने सँ ओकरा सभ केँ देखाइ देबऽ लगलैक और ओ सभ हुनका पाछाँ चलऽ लगलनि।
*20:30 20:30 "दाऊदक पुत्र"क सम्बन्ध मे आरो जनबाक लेल शब्द परिचय वला भाग मे "दाऊद" शब्द केँ देखू।
